Það er Hallgrímur Anton Frímannsson sem er að byggja nýja hesthúsið í Fossgerði . Það er frá Límtré Vírnet , 140 m 2 og er teiknað sem 10 hesta hús . Hallgrímur , eða Timmi eins og hann er jafnan kallaður , stefnir á að taka hesta inn í nýja húsið fyrir þorra , en segir að húsið verði þó ekki að fullu tilbúið . Annað hesthús er á teikniborðinu í Fossgerði , en Guðmar Ragnar Stefánsson , sem á og rekur fyrirtækið Brúarsmiðir , hefur fengið lóð við hlið Hallgríms . Það hús verður væntanlega flutt inn af honum sjálfum , en hann hefur um nokkurt skeið flutt inn stálgrindahús frá Kína , þar af nokkur sem hýsa hross . Hesthús rísa víðar en í Fossgerði . Einar Ben Þorsteinsson og Melanie Hallbac á Stormi á Völlum , reistu hesthús á jörð sinni fyrir ári síðan . Það er 140 m 2 stálgrindahús , flutt inn og reist af Brúarsmiðum ehf . Húsið er innréttað fyrir 10 hross . Á Útnyrðingsstöðum á Völlum er nýrisin 480 m 2 reiðhöll , sem er fullbúin og komin í notkun . Það eru þau Stefán Sveinsson og Daniela Gscheidel , hrossa - og ferðaþjónustubændur á Útnyrðdinssstöðum , sem réðust í þessa framkvæmd á síðasta ári . Brúarsmiðir ehf. fluttu inn og reistu húsið . Á Reyðarfirði eru tvö ný hesthús , annað ennþá í byggingu . Anna Berg og Stefán Hrafnkellsson eru þessa dagana að innrétta 160 m 2 hús frá Brúarsmiðum ehf. og stefna á „ innflutningspartý “ fyrir jól . Húsið er innréttað fyrir 10 hross og lagt upp úr að vinnuaðstaða sé rúm og þægileg . Hreggviður Friðbergsson frá Eskifirði reisti hús frá Brúarsmiðum í hesthúsahverfinu á Reyðarfirði í fyrra eftir að hestamenn á Eskifirði urðu að flýja úr hesthúsum sínum vegna framkvæmda við Norðfjarargöng . Hreggviður tók hross inn í nýja húsið síðastliðinn vetur . Það er tíu hesta hús , 112 m 2 .